ขสมก.สาหัส! คลังค้ำประกัน กู้เงินจ่ายดอก
&nbsp;โพสต์ทูเดย์ &#8212; ครม.กระเตงขสมก. ให้คลังกู้เงิน 2,164 ล้านบาท ไปจ่ายดอกเบี้ย
10 ส.ค. 2554

โพสต์ทูเดย์ — ครม.กระเตงขสมก. ให้คลังกู้เงิน 2,164 ล้านบาท ไปจ่ายดอกเบี้ย
นายศุภชัย ใจสมุทร รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) เมื่อวันที่ 2 ก.พ. 2553 อนุมัติตามที่กระทรวงคมนาคมเสนอให้องค์การขนส่งมวลชนกรุงเทพ (ขสมก.) กู้เงินเพื่อนำไปชำระค่าดอกเบี้ยที่จะครบกำหนดในปีงบประมาณ 2553 จำนวน 2,164 ล้านบาท
ครม.มอบหมายให้กระทรวงการคลังเป็นผู้ค้ำประกันเงินกู้ กำหนดวิธีการกู้เงิน เงื่อนไขและรายละเอียดต่างๆ
ทั้งนี้ ขสมก.ได้รายงานว่า ในปีงบประมาณ 2553 จะมีเงินสดขาดมือ 1.12 หมื่นล้านบาท โดยประมาณการเงินสดรับ 9,172 ล้านบาท และเงินสดจ่าย 2.04 หมื่นล้านบาท ดังนั้นเพื่อให้ขสมก. สามารถบริหารกิจการได้อย่างเพียงพอ โดยมีเงินสดปลายงวด 376 ล้านบาท จึงจำเป็นต้องกู้เงินเพื่อชำระหนี้ที่ถึงกำหนดจำนวน 7,452 ล้านบาท เป็นเงินต้น 5,287 ล้านบาท และดอกเบี้ย 2,164 ล้านบาท
ขณะที่สถานะปัจจุบัน ขสมก.ได้ค้างชำระค่าใช้จ่ายรวม 4,218 ล้านบาท ประกอบด้วย ค้างจ่ายกองทุนบำเหน็จพนักงาน 243 ล้านบาท ค้างจ่ายค่าน้ำมัน 2,817 ล้านบาท และค่าเหมาซ่อมรถเมล์อีก 1,157 ล้านบาท